rejauldu/bengali-wikipedia huggingface dataset:
ডৌহাখলা ইউনিয়ন বাংলাদেশের ময়মনসিংহ জেলার গৌরীপুর উপজেলার অন্তর্গত একটি ইউনিয়ন।   অবস্থান ও সীমানা   ডৌহাখলা ইউনিয়নের  উত্তরে গৌরীপুর ইউনিয়ন, গৌরীপুর ও গৌরীপুর পৌরসভা এবং তারাকান্দা উপজেলার বিসকা ইউনিয়ন  দক্ষিণে ঈশ্বরগঞ্জ উপজেলার তারুন্দিয়া ইউনিয়ন  পূর্বে বোকাইনগর ইউনিয়ন ‍  পশ্চিমে ভাংনামারী ইউনিয়ন, ময়মনসিংহ সদর উপজেলা ও ময়মনসিংহ সিটি কর্পোরেশন   ইতিহাস     বাংলাদেশের ঐতিহ্যবাহী শিল্পগুলোর অন্যতম হচ্ছে মৃৎশিল্প। একসময় মৃৎশিল্পের জন্য ডৌহাখলা বিখ্যাত ছিল। মাটির নান্দনিক কারুকার্য ও বাহারি নকশার কারণে এই শিল্পের প্রয়োজনীয়তা ও চাহিদার কারণে বাইরের বিভিন্ন নদী বন্দরে মৃৎসামগ্রী রপ্তানি করা হতো। বিভিন্ন গবেষণা ও অনুসন্ধান থেকে জানা যায়, বিভিন্ন সিরামিক বা দগ্ধমৃত্তিকা, মূর্তি, ভাস্কর্য, অলঙ্কার, নকশা করা মাটির পাত্র, নান্দনিক ইট ও শৌখিন মৃৎসামগ্রী দহন করার জন্য বিভিন্ন স্থানে বিভিন্ন খলা বা কারখানার সন্ধান পাওয়া যায়। যেমন ইটখলা, ধানের খলা, মৃৎশিল্পের খলা, দহনখলা ইত্যাদি।  গবেষণা থেকে জানা যায়, এই দহনখলাকে কেন্দ্র করে স্থানটির নাম হয় ডৌহাখলা। ১৭৮৭ সালে বিশাল ব্রহ্মপুত্র নদের গতিপথ পরিবর্তনে তার একটি শাখা নদী অর্থাৎ রেনেলের অঙ্কিত দুই তিন কিলোমিটার প্রশস্তের সোহাই নদী শত বছর আগে গাজীপুর, রাঘবপুর, বিসকা, কলতাপাড়া এলাকায় মরা গাঙ হিসেবে পরিচিতি লাভ করেছিল। ১৭৮৭ এর আগে জেমস রেনেল তার মানচিত্রে বিভিন্ন নদীর অবস্থান চিহ্নিত করে গেছেন। গৌরীপুর উপজেলার ডৌহাখলা ইউনিয়নের গাজীপুরের আশেপাশে কিছু জায়গায় এখনও ইতিহাসের গন্ধ লেগে আছে।  কালের স্বাক্ষী বহনকারী ডৌহাখলা ইউনিয়ন পরিষদ ১৯৪৪ সালে প্রতিষ্ঠিত হয়। ময়মনসিংহ-কিশোরগঞ্জ রোডের দুপাশে গড়ে  উঠা গৌরীপুর উপজেলার একটি ঐতিহ্যবাহী অঞ্চল হলো ডৌহাখলা  ইউনিয়ন। এটি ময়মনসিংহ মহানগর থেকে পূর্ব পার্শ্বে ১৫ কি: মি: দূরে এবং গৌরীপুর উপজেলা হতে পশ্চিম-দক্ষিন পার্শ্বে ১২ কি: মি: দূরে অবস্থিত। ঐতিহাসিক জমিদারদের বসতভিটা ছিল ডৌহাখলা ইউনিয়নে। জমিদারদের প্রাচীর, ভাঙা প্রাচীর গুলো আজো কালের স্বাক্ষী হয়ে দাড়িয়ে আছে। সময়ের পরিবর্তনে আজ ডৌহাখলা ইউনিয়ন শিক্ষা, স্বাস্থ্য, শিল্প প্রতিষ্ঠান, অর্থনৈতিক,  সংস্কৃতি, ধর্মীয় অনুষ্ঠান, খেলাধুলা সহ বিভিন্ন ক্ষেত্রে তার নিজস্ব স্বকীয়তা আজও সমুজ্জ্বল।   প্রশাসনিক এলাকা   ১ নং ওয়ার্ড: তাঁতকুড়া, রুকনাকান্দা, কাটাশিয়া  ২ নং ওয়ার্ড: তেলিজানী, গয়েশখিলা, নন্দীগ্রাম     ৩ নং ওয়ার্ড: কলতাপাড়া, চূড়ালী  ৪ নং ওয়ার্ড: গাজীপুর, পাড়া রাজিবপুর, দরুন লালমা, মামদীপুর, ঝাউগাই, চন্দপাড়া, পায়ড়া, চর শ্রীরামপুর, কৃষ্ণনগর  ৫ নং ওয়ার্ড: সিংজানী, চর ঘোড়ামারা  ৬ নং ওয়ার্ড: কদিম ডৌহাখলা, রামপুর সিংজানী, ছোট বৃ ডৌহাখলা, ইসপিনজামপুর, দরুন সিংজানী, মল্লিকপুর, বাঁশাটি, গনিতাশ্রম, বেদাশ্রম, দেবাশ্রম  ৭ নং ওয়ার্ড: পানাটি, স্বল্প পানাটি, মৌজা পানাটি, কাজীর পানাটি, বড় বৃ ডৌহাখলা, স্বল্প ডৌহাখলা  ৮ নং ওয়ার্ড: মরিচালী, হরিদ্রাকান্দি, কুমার রামপুর, কর্মকারপাড়া, ত্বকপুর  ৯ নং ওয়ার্ড: নগুয়া, আহছানপুর, কলাদিয়া, চক কলাদিয়া, রতনপুর, বিল কেইলা, রুকুন্দীপুর, হিরনসনখিলা, চানপুর, দৌলতপুর   আয়তন ও জনসংখ্যা   ৩০.০২ (বর্গ কিঃ মিঃ) ও ৩৮,৫০০ জন (প্রায়)   দর্শনীয় স্থান   ডৌহাখলা জমিদার বাড়ি, কেইলা বিল ইত্যাদি।    উল্লেখযোগ্য ব্যক্তিত্ব   ১. এ এফ এম নাজমুল হুদা  ২. মজিবুর রহমান ফকির   আরও দেখুন    ময়মনসিংহ বিভাগ  ময়মনসিংহ জেলা   তথ্যসূত্র   বিষয়শ্রেণী:গৌরীপুর উপজেলার ইউনিয়ন
ডবল ফেলুদা হল সন্দীপ রায় পরিচালিত জনপ্রিয় ফেলুদা সিরিজের একটি চলচ্চিত্র। সাহিত্যিক ও পরিচালক সত্যজিৎ রায়ের একই নামের দুটি গল্পের উপর ভিত্তি করে চলচ্চিত্রটি নির্মিত হয়েছে। এই ছবিতে ফেলুদার ভূমিকায় অভিনয় করেছেন সব্যসাচী চক্রবর্তী। ছবিটি ইরোস ইন্টারন্যাশনাল দ্বারা প্রযোজিত এবং ২০১৬ সালের ১৬ ডিসেম্বর প্রকাশিত হয়। এটি সন্দীপ রায় পরিচালিত সপ্তম ফেলুদা চলচ্চিত্র এবং জটায়ুহীন দ্বিতীয় ফেলুদা। ফেলুদার পঞ্চাশ বছর উপলক্ষ্যে উপর এটি নির্মিত হয়।  কাহিনী ফেলুদা সিরিজের গল্প সমাদ্দারের চাবি ও গোলকধাম রহস্য এই দুটি কাহিনীর ওপর ভিত্তি করে ডবল ফেলুদা চলচ্চিত্রের নির্মাণ।  অভিনয়  সব্যসাচী চক্রবর্তী - ফেলুদা  সাহেব ভট্টাচার্য - তোপসে  ব্রাত্য বসু - মনিমোহন সমাদ্দার  ধৃতিমান চট্টোপাধ্যায় - নীহার দত্ত   শাশ্বত চট্টোপাধ্যায় - ধরনীধর সমাদ্দার  পরাণ বন্দ্যোপাধ্যায় - সিদ্ধেশ্বর বোস/সিধু জ‍্যাঠা  বিশ্বজিৎ চক্রবর্তী - সুপ্রকাশ চৌধুরী/দস্তুর  রাজেশ শর্মা - সুখওয়ানী   গৌরব চক্রবর্তী - রনজিত বন্দ‍্যোপাধ‍্যায়  তথ্যসূত্র  বিষয়শ্রেণী:২০১৬-এর চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:সন্দীপ রায় পরিচালিত চলচ্চিত্র বিষয়শ্রেণী:২০১০-এর দশকের বাংলা ভাষার চলচ্চিত্র বিষয়শ্রেণী:ভারতীয় উপন্যাস অবলম্বনে চলচ্চিত্র বিষয়শ্রেণী:ভারতীয় শিশুতোষ চলচ্চিত্র বিষয়শ্রেণী:ভারতীয় গোয়েন্দা চলচ্চিত্র বিষয়শ্রেণী:সত্যজিৎ রায়ের চিত্রনাট্য সংবলিত চলচ্চিত্র বিষয়শ্রেণী:২০১৬-এর নাট্য চলচ্চিত্র
টিম কোলেতো (, ; জন্ম: ১৭ জুন ১৯৯১) হলেন একজন সাবেক জাপানি ফিগার স্কেটার। তিনি আন্তর্জাতিক প্রতিযোগিতার মঞ্চে মিসাতো কোমাৎসুবারার সাথে জুটি হিসেবে ফিগার স্কেটিংয়ের আইস ডান্স বিভাগে জাপানের প্রতিনিধি হিসেবে প্রতিদ্বন্দ্বিতা করতেন।  ১৯৯৮ সালে ফিগার স্কেটিংয়ে অভিষেক করা কোলেতো জাপানের হয়ে ২০২২ শীতকালীন অলিম্পিকে অংশগ্রহণ করেছেন, এই যাত্রায় তিনি একটি ব্রোঞ্জ পদক জয়লাভ করেছেন।  প্রারম্ভিক জীবন টিম কোলেতো ১৯৯১ সালের ১৭ই জুন তারিখে জাপানের মন্টানায় জন্মগ্রহণ করেছেন এবং সেখানেই তার শৈশব অতিবাহিত করেছেন।  খেলোয়াড়ি জীবন কোলেতো জাপানের প্রতিনিধি হিসেবে ২০২২ শীতকালীন অলিম্পিকে সর্বমোট দুইটি প্রতিযোগিতায় অংশগ্রহণ করেছেন।  তিনি মিসাতো কোমাৎসুবারার সাথে যুগলবদ্ধ হয়ে ফিগার স্কেটিংয়ের আইস ডান্স প্রতিযোগিতায় অংশগ্রহণ করেছিলেন। কোলেতো রিদম ডান্সে ৬৫.৪১ পয়েন্ট নিয়ে দ্বাবিংশ স্থান অধিকার করেছিলেন, তবে তারা ফ্রি ডান্সে অংশগ্রহণের জন্য উত্তীর্ণ হতে পারেননি।  তিনি শোমা উনো, ইউমা কাগিইয়ামা, ওয়াকাবা হিগুচি, কাওরি সাকামোতো, রিকু মিউরা, রিউইচি কিহারা এবং মিসাতো কোমাৎসুবারার সাথে দলগতভাবে ফিগার স্কেটিংয়ের দলগত প্রতিযোগিতায় অংশগ্রহণ করেছিলেন। তারা সর্বমোট ৬৩ পয়েন্ট নিয়ে রৌপ্য পদক জয়লাভ করেছিলেন; যেখানে শর্ট প্রোগ্রাম/রিদম ডান্সে তারা ২৯ পয়েন্ট অর্জন করেছিলেন এবং ফ্রি স্কেটস/ডান্সে ৩৪ পয়েন্ট পেয়েছিলেন।  তথ্যসূত্র  বহিঃসংযোগ     বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:জাপানি পুরুষ আইস ডান্সার বিষয়শ্রেণী:জাপানের অলিম্পিক ফিগার স্কেটার বিষয়শ্রেণী:২০২২ শীতকালীন অলিম্পিকের ফিগার স্কেটার বিষয়শ্রেণী:অলিম্পিক রৌপ্যপদক বিজয়ী জাপানি বিষয়শ্রেণী:২০২২ শীতকালীন অলিম্পিকের পদক বিজয়ী বিষয়শ্রেণী:ফিগার স্কেটিংয়ে অলিম্পিক পদক বিজয়ী বিষয়শ্রেণী:জাপানের নাগরিকীকৃত নাগরিক বিষয়শ্রেণী:জাপানে মার্কিন প্রবাসী বিষয়শ্রেণী:দক্ষিণ কোরিয়ায় মার্কিন প্রবাসী বিষয়শ্রেণী:২১শ শতাব্দীর মার্কিন পুরুষ ক্রীড়াবিদ
দাপুনিয়া কাওয়ালটি ইসলামিয়া উচ্চ বিদ্যালয়, () বাংলাদেশের ময়মনসিংহ জেলার ময়মনসিংহ সদর উপজেলার দাপুনিয়া ইউনিয়নে অবস্থিত একটি এসএসসি পর্যায়ের বেসরকারি বিদ্যালয়। এটি ১৯৪৪ সালে প্রতিষ্ঠিত হয়। উচ্চ বিদ্যালয়টি মাধ্যমিক ও উচ্চ মাধ্যমিক শিক্ষা বোর্ড, ময়মনসিংহের অধিভূক্ত একটি শিক্ষাপ্রতিষ্ঠান।   প্রতিষ্ঠার ইতিহাস দপুনিয়া, কাওয়ালটী, ঘাগড়া ও সুহিলা গ্রামে  আধুনিক শিক্ষার প্রসার ও সামাজিক উন্নয়নের চিন্তা থেকে অত্র এলাকার শিক্ষানুরাগী ও সমাজহিতৈষী মাওলানা কেরামত হোসেইন ও তাঁর পুত্র মৌলভী আহমদ হোসেইন তৎসংলগ্ন এলাকার অন্যান্য সমাজহিতৈষী ব্যক্তিগণকে সাথে নিয়ে ১৯৪৪ সালে দাপুনিয়া কাওয়ালটি ইসলামিয়া উচ্চ বিদ্যালয়টি প্রতিষ্ঠা করেন। তবে এর মূল যাত্রা শুরু হয় ১৯৩৪ সালে একই স্থানে একটি প্রাথমিক শিক্ষা প্রতিষ্ঠান স্থাপনের মাধ্যমে। উল্লেখিত প্রাথমিক বিদ্যালয়টি ১৯৩৮ সালে তৎকালীন ব্রিটিশ ভারতিয় সরকারের প্রাদেশিক প্রশাসন কর্তৃক সরকারীকরণ করা হয়। এই মহতী উদ্যোগের মাধ্যমে দাপুনিয়া-কাওয়ালটি এলাকায় ব্যাপক শিক্ষার প্রসার লাভ করে। উক্ত শিক্ষা প্রতিষ্ঠান থেকে মধ্যমিক ও উচ্চ মাধ্যমিক অধ্যয়ন সম্পন্ন করে বহু শিক্ষার্থী দেশে ও বিদেশে উচ্চতর শিক্ষা গ্রহণ করে দেশ ও জাতির সেবা করছেন।  একাডেমিক কোর্স চালুর ইতিহাস   বর্ণনা  thumb|দাপুনিয়া কাওয়ালটি ইসলামিয়া উচ্চ বিদ্যালয়ের তিন ভবন  বিদ্যালয়টি ময়মনসিংহ জেলার সদর উপজেলার দাপুনিয়া এলাকায় অবস্থিত। বিদ্যালয়ে সকল ধর্মের বালক বালিকাদের অধ্যয়নের সুয়োগ রয়েছে। বিদ্যালয়টি তিনটি ভবন নিয়ে গঠিত। বিদ্যালয়ের সামনে রয়েছে একটি প্রশস্ত খেলার মাঠ এবং পাশেই রয়েছে ডি. কে. সরকারি প্রাথমিক বিদ্যালয়। বর্তমানে বিদ্যালয়টিতে মানবিক, বিজ্ঞান ও বাণিজ্য বিভাগ চালু আছে। বিদ্যালয়ের পরিচালনা পর্ষদের সভাপতি মো: রফিক উদ্দিন রুবেল সাহেবের আগ্রহে মাননীয় ধর্ম মন্ত্রী আলহাজ্ব অধ্যক্ষ মতিউর রহমান সাহেবের সার্বিক সহযোগীতায় বিদ্যালয়টিতে জে এস সি ও এস এস সি পরীক্ষা কেন্দ্র চালু হয়েছে।   শিক্ষক-শিক্ষার্থী    একাডেমিক কোর্স    স্বেচ্ছাসেবক সংগঠনসমূহ    আরও দেখুন   ময়মনসিংহের বিশ্ববিদ্যালয় ও বিদ্যালয়গুলোর তালিকা   তথ্যসূত্র    বহিঃসংযোগ   বিষয়শ্রেণী:ময়মনসিংহ জেলার বিদ্যালয় বিষয়শ্রেণী:১৯৪৪-এ প্রতিষ্ঠিত বিষয়শ্রেণী:ময়মনসিংহ সদর উপজেলা
অ্যাশলি লরেন্স (; মে ২৮ ১৯৬৬) হলেন একজন মার্কিন টেলিভিশন এবং চলচ্চিত্র অভিনেত্রী। তিনি ভৌতিক ছবির জন্য সুপরিচিত, বিশেষ করে, হেলরাইজার সিরিজে অভিনয়ে বেশি পরিচিত। ১৯৮৭ সালে হেলরাইজার চলচ্চিত্রে কির্স্ট্রি কটন চরিত্রে অভিনয়ের মাধ্যমে তার চলচ্চিত্রে অভিষেক হয়। তিনি একই চরিত্রে এই ছবির অনুবর্তী পর্ব হেলবাউন্ড: হেলরাইজার টু (১৯৮৮), হেলরাইজার ৩: হেন অন আর্থ (১৯৯২) এবং হেলরাইজার: হেলসিকার (২০০২) চলচ্চিত্রে অভিনয় করেন। তার অন্যান্য চলচ্চিত্র ভূমিকা হল দ্য লার্কিং ফিয়ার (১৯৯৪), লাইটনিং বাগ (২০০৪) এবং রেড (২০০৮)। ২০১৪ সালে দ্য ভ্যানিশিং অফ ইথান কার্টার ভিডিও গেমে মিসি কার্টার চরিত্রের জন্য কণ্ঠ দেন। তিনি কয়েকটি জাতীয় বিজ্ঞাপন ক্যাম্পেইনেও অংশগ্রহণ করেন।   চলচ্চিত্রের তালিকা   বছর শিরোনাম ভূমিকা টীকা ১৯৮৭ হেলরাইজার কির্স্টি কটন অভিষেক চলচ্চিত্র ১৯৮৮ হেলবাউন্ড: হেলরাইজার টু কির্স্টি কটন ১৯৯০ ফেস দ্য এজ জেন ১৯৯২ মাইকি শন গিল্ডার ১৯৯২ দিউস কোপ মারি ভিত্তেলি ১৯৯২ হেলরাইজার থ্রি: হেল অন আর্থ কির্স্টি কটন আর্কাইভ ফুটেজ  ১৯৯৪ দ্য লার্কিং ফিয়ার ক্যাথরিন ফারেল ১৯৯৪ স্ট্রেঞ্জার বাই নাইট নিকোল মিলার ডিরেক্ট-টু-ভিডিও ১৯৯৫ স্যাভেট ম্যারি পার্কার ডিরেক্ট-টু-ভিডিও ১৯৯৫ ফেলোনি লরা ব্রায়ান্ট ১৯৯৬ লিভার্স এইন্ট চিপ কার্লা ১৯৯৭ কিউপিড জেনিফার টেলর ১৯৯৮ আ মার্ডার অফ ক্রোস জেনিন ডিভ্রাই ১৯৯৯ ওয়ারলক থ্রি: দ্য এন্ড অফ ইনোসেন্স ক্রিস মিলার ডিরেক্ট-টু-ভিডিও ২০০০ সাইপ্রেস এজ ব্রিটানি ট্রুমেল ২০০২ হেলরাইজার: হেলসিকার কির্স্টি কটন ডিরেক্ট-টু-ভিডিও ২০০৪ লাইটনিং বাগ জেনি গ্রেভস ২০০৪ টোম্ব অফ টেরর ক্যাথরিন ফারেল আর্কাইভ ফুটেজ ২০০৭ চিল মারিয়া ডিরেক্ট-টু-ভিডিও ২০০৮ রেড মিসেস ম্যাককরম্যাক ২০১৫ দ্য গ্রিন ফেয়ারি রেচেল   তথ্যসূত্র    বহিঃসংযোগ       বিষয়শ্রেণী:১৯৬৬-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেত্রী বিষয়শ্রেণী:২১শ শতাব্দীর মার্কিন অভিনেত্রী বিষয়শ্রেণী:মার্কিন চলচ্চিত্র অভিনেত্রী বিষয়শ্রেণী:মার্কিন টেলিভিশন অভিনেত্রী বিষয়শ্রেণী:লস অ্যাঞ্জেলেসের অভিনেত্রী
মুদ্রণের ইতিহাস ৩৫০০ খ্রিস্টপূর্বাব্দের প্রথম দিকে শুরু হয়েছিল, যখন পারসিক এবং মেসোপটেমিয় সভ্যতাগুলি মাটির লিখিত নথির সত্যতা প্রমাণের জন্য সিলিন্ডার সীল ব্যবহার করেছিল।এর আদি নিদর্শন এর মধ্যে রয়েছে ব্লক সিল,হাতুড়ি দ্বারা আঘাতকৃত মুদ্রা, মৃৎশিল্পের ছাপ এবং কাপড়ের মুদ্রণ। কাগজের উপর উডব্লক প্রিন্টিংয়ের সূত্রপাত 200 খ্রিস্টাব্দের দিকে হয় চীনে। এটি একাদশ শতাব্দীতে চলমান বিকাশ লাভ করে এবং পূর্ব এশিয়ায় বইয়ের উৎপাদন ছড়িয়ে দেয়। উডব্লক প্রিন্টিংও ইউরোপে ব্যবহৃত হত, তবে পঞ্চদশ শতাব্দীতে ইউরোপীয় মুদ্রকগুলি একটি অর্থনৈতিক বইয়ের প্রকাশনা শিল্পের সুবিধার জন্য ভর-উৎপাদন ধাতু উন্নত করার একটি প্রক্রিয়া তৈরি করেছিল। এই শিল্পটি অভূতপূর্ব মাত্রায় ধারণাগুলি এবং জ্ঞান ভাগ করে নেওয়া ও  যোগাযোগকে আরো সহজ করেছে। পাঠ্য মুদ্রণের বিকাশের পাশাপাশি লিথোগ্রাফি, স্ক্রিন প্রিন্টিং এবং ফটোকপিসহ নতুন এবং কম খরচের পদ্ধতিগুলি বিকশিত হয়েছিল।  ইসলামী বিশ্বে ইসলামি স্বর্ণযুগে কুরআন ও হাদিসের অনুচ্ছেদ সহ অনেক ইসলাম পাঠ্য মুদ্রণ হয়েছিল। তারা এসময় চীনা কাগজ তৈরির কলাকৌশল আয়ত্ত করে এবং এটিকে বিকশিত করে। মুসলিম বিশ্বে এটি ব্যাপকভাবে গৃহীত হয়, যার ফলে পাণ্ডুলিপি গ্রন্থের উৎপাদন বড় বৃদ্ধি পায়।  রঙিন মুদ্রণ মাইকেল সুলিভানের মতে, রঙিন মুদ্রণের প্রথম দিকের উদাহরণ হচ্ছে "১৩৪৬ সালের বৌদ্ধসূত্রা স্ক্রোলের একটি দ্বি-বর্ণের প্রচ্ছদপট"। মিং এবং চিং রাজবংশ জুড়ে রঙিন মুদ্রণ ব্যবহার করা অব্যাহত ছিল।  ডট ম্যাট্রিক্স প্রিন্টার (১৯৬৮) প্রথম ডট-ম্যাট্রিক্স প্রিন্টার আবিষ্কার হয়েছিল জাপানে।Allen Kent, James G. Williams (1990), Encyclopedia of Microcomputers: Volume 6, page 298, CRC Press জাপানি নির্মাতা অ্যাপসন ১৯৬৮ সালে ইপি -১১১ প্রকাশ করেছিল,40 years since Epson’s first Electronic Printer , Digital PhotographerAbout Epson , Epson যা ছিল বিশ্বের প্রথম ডট-ম্যাট্রিক্স প্রিন্টার।  একই বছর, জাপানি নির্মাতা ওকিআই প্রথম সিরিয়াল ইফেক্ট ডট ম্যাট্রিক্স প্রিন্টার (এসআইডিএম), ওকিআই ওয়্যারডোট প্রকাশ করেছিল।  আরও দেখুন লেখার ইতিহাস প্রকাশনা  বইয়ের ইতিহাস   তথ্যসূত্র   বিষয়শ্রেণী:মুদ্রণের ইতিহাস বিষয়শ্রেণী:শাখা অনুযায়ী বিজ্ঞানের ইতিহাস বিষয়শ্রেণী:লেখার ইতিহাস
এজাজ ইউসুফী (জন্ম ১ জানুয়ারি, ১৯৬০) বাংলাদেশী উত্তর আধুনিকতাবাদী কবি, লেখক, সম্পাদক এবং সাংবাদিক। নব্বইয়ের দশকের সমকালীন প্রেক্ষাপটে কবিতা বিনির্মাণের করণ-প্রকৌশলে ইউসুফী বাংলা সাহিত্যে বিশেষ মাত্রা যুক্ত করেছেন। সাহিত্য পত্রিকা সম্পাদনার মধ্য দিয়ে বাংলাদেশে উত্তর আধুনিকতাবাদ ধারণার প্রবর্তনে একজন চিন্তার প্রবক্তা হিসেবে তিনি ভূমিকা পালন করেছেন। তার কবিতায় মানুষ, রাষ্ট্র, দর্শন, সাম্যবাদসহ সময়ের বিচিত্র রূপ প্রতিফলিত হয়েছে। প্রকাশিত গ্রন্থের সংখ্যা ১৮ টি। ১৯৮২ সাল থেকে শিল্প, সাহিত্য ও সমাজ বিষয়ক ছোটকাগজ লিরিক সম্পাদনা করছেন। তিনি ২০১৮ সালে চট্টগ্রাম সিটি কর্পোরেশন কর্তৃক একুশে সাহিত্য পুরস্কার লাভ করেন। এছাড়াও তিনি ছোটকাগজ লিরিক সম্পাদনায় বিশেষ অবদানের জন্য বাংলাদেশ শিল্পকলা একাডেমি প্রদত্ত "লিটল ম্যাগাজিন সম্মাননা ২০২২" লাভ করেন।   জীবন  এজাজ ইউসুফী ১৯৬০ সালের ১ জানুয়ারি চট্টগ্রাম শহরের লাভ লেনে জন্ম নেন। তিনি চট্টগ্রাম প্রেস ক্লাবের সাধারণ সম্পাদক ছিলেন। ২০১৪ সালের মার্চে ইউসুফী চট্টগ্রাম সাংবাদিক ইউনিয়নের (সিইউজে) দ্বিবার্ষিক নির্বাচনে সভাপতি নির্বাচিত হন। তিনি দৈনিক পূর্বকোণের ফিচার সম্পাদক হিসেবে দ্বায়িত্ব পালন করেছেন।   লিরিক  ১৯৮২ সালে এজাজ ইউসুফী শিল্পসাহিত্য ও সংস্কৃতি বিষয়ক ছোটকাগজ লিরিক সম্পাদনা এবং প্রকাশ করছেন। এক ফর্মার কবিতার কাগজ রূপে এটি প্রকাশিত হয়েছিল। ২০১৬ সালে তিনি আখতারুজ্জামান ইলিয়াস বিষয়ে লিরিক বিশেষ সংখ্যা সম্পাদনা করেন। ১৯৯৩ সালে কলিকাতা লিটল ম্যাগাজিন লাইব্রেরি ও গবেষণা কেন্দ্র আয়োজিত প্রথম অল ইণ্ডিয়া লিটল ম্যাগাজিন কনফারেন্সে লিরিক সম্মাননা লাভ করে। ২০২০ সালে এজাজ ইউসুফী সম্পাদনার জন্য বগুড়া লেখক চক্র পুরস্কার লাভ করেন। এছাড়াও বাংলাদেশ শিল্পকলা একাডেমি কর্তৃক লিটল ম্যাগাজিন প্রদর্শনী ও সম্মাননা-২০২২ অনুষ্ঠানে লিটল ম্যাগাজিন সম্মাননা লাভ করেন।   সাহিত্যকর্ম   কবিতা       স্বপ্নাদ্য মাদুলি। দ্বিতীয় মুদ্রণ। খড়িমাটি। ২০১৯।  জীবন মৃদঙ্গের তাল। তৃতীয় চোখ। ২০২১। পৃষ্ঠা ৬৪। আইএসবিএন 978-984-8162-93-4  মৃত্যুগন্ধার গান। পুণ্ড প্রকাশন। ২০২৩। পৃষ্ঠা ৬৪। আইএসবিএন 978-984-98323-3-1   ছড়া  উটকো বুড়োর ছুটকো ছড়া । আদিগন্ত প্রকাশন। ২০২৪। পৃষ্ঠা ৬৪। আইএসবিএন 978-984-98582-3-2।  অনূদিত কবিতা  The Rhythm Of Life। নির্বাচিত কবিতার অনুবাদ : এজাজ ইউসুফী। অ্যাডর্ন পাবলিকেশন। ২০২৪। পৃষ্ঠা ১১৯। আইএসবিএন 978-984--20-0674-6।  গদ্য    উত্তর আধুনিকতা : নতুন অন্বয়ের পরিপ্রেক্ষিত। দ্বিতীয় মুদ্রণ। ২০১৬। বাতিঘর। পৃষ্ঠা ২৫৬।     নাটক      সম্পাদনা   লিরিক (১৯৮২-বর্তমান)  উত্তর আধুনিকতা ১৯৯৩-২০২৩। পুণ্ড্র প্রকাশন। ২০২৪। পৃষ্ঠা ৬০৮। আইএসবিএন 978-984-98397-8।     সাক্ষাৎকার     আমার সকল কথা। খড়িমাটি। ২০২২। পৃষ্ঠা ১৩৬। আইএসবিএন 978-984-96840-6।     পুরস্কার  কবিতায় অবদানের জন্য ২০১৮ সালে চট্টগ্রাম সিটি কর্পোরেশন কর্তৃক একুশে সাহিত্য পুরস্কার লাভ করেন।  ছোটকাগজ লিরিক সম্পাদনায় বিশেষ অবদানের জন্য বাংলাদেশ শিল্পকলা একাডেমি প্রদত্ত লিটলম্যাগাজিন সম্মাননা ২০২২।   তথ্যসূত্র    বহিঃসংযোগ     বিষয়শ্রেণী:১৯৬০-এ জন্ম বিষয়শ্রেণী:২১শ শতাব্দীর বাংলাদেশী পুরুষ লেখক বিষয়শ্রেণী:২০শ শতাব্দীর বাংলাদেশী পুরুষ লেখক বিষয়শ্রেণী:বাঙালি লেখক বিষয়শ্রেণী:বাঙালি কবি বিষয়শ্রেণী:বাংলাদেশী লেখক বিষয়শ্রেণী:বাংলাদেশী কবি বিষয়শ্রেণী:বাংলাদেশী সম্পাদক বিষয়শ্রেণী:বাংলাদেশী সাংবাদিক বিষয়শ্রেণী:একুশে সাহিত্য পুরস্কার বিজয়ী বিষয়শ্রেণী:চট্টগ্রাম জেলার কবি বিষয়শ্রেণী:চট্টগ্রাম জেলার লেখক
thumb|১৪ই নভেম্বর, ২০১৬ সালে সুপারমুন পৃথিবীর কেন্দ্র থেকে  দূরত্বে ছিল,http://sivertimes.com/super-moon-exceptional-brightest-moon-in-the-sky-of-normandy-Monday-November-14/1872 ২৬শে জানুয়ারি, ১৯৪৮ সালের পর থেকে যা সর্বনিম্ন। ২৫শে নভেম্বর, ২০৩৪ সালে এ ঘটনা আবারও ঘটবে।http://astrobob.areavoices.com/2016/11/10/moongazers-delight-biggest-supermoon-in-decades-looms-large-Sunday-night/ thumb|right|সুপারমুন, মার্চ ১৯, ২০১১ (ডানে) এবং সাধারণ চাঁদ, ২০ ডিসেম্বর ২০১০, পৃথিবী থেকে তোলা thumb|মার্চ ১৯, ২০১১ তারিখে পৃথিবী থেকে ৩৫৬,৫৭৭ কিলোমিটার (২২১,৫৫৬ মাইল) দূরে অবস্থিত সুপারমুন বা অতিকায় চাঁদ।  সুপারমুন চাঁদের একটি দশা বা অবস্থা, চাঁদ যখন পৃথিবীর খুব কাছে অবস্থান করে তখন চাঁদকে পৃথিবী থেকে তুলনামূলকভাবে অনেক বড় আর উজ্জ্বল দেখায়। পূর্ণ গোলাকার চাঁদের এই অবস্থাকে সুপারমুন বলা হয়। সুপারমুনের কোন প্রচলিত বাংলা নেই। এটাকে অনেকে অতিকায় চাঁদ বলে থাকেন। পৃথিবী-চন্দ্র-সূর্য  সিস্টেমে অতিকায় চাঁদের টেকনিক্যাল নাম হচ্ছে perigee-syzygy'। সুপারমুন শব্দটার উৎপত্তি আধুনিক জ্যোতিশাস্ত্রে, জ্যোতির্বিদ্যার সঙ্গে এর কোন যোগসূত্র নেই। চন্দ্র, সূর্য, অবস্থানের কারণে পৃথিবীতে জোয়ার ভাঁটা হয়। সুপারমুনের কারণে পৃথিবীতে ভূমিকম্প ও আগ্নেয়গিরির অগ্ন্যুৎপাতের মত প্রাকৃতিক দূর্যোগ সংঘটিত হওয়ার সম্ভাবনা থাকে। কিন্তু এখনওপর্যন্ত এই ধরনের কোন দুর্যোগের সংবাদ পাওয়া যায় নাই।  ১৯৯৩ সালের সুপারমুন সাধারণ চাঁদ থেকে ২০ গুণ অধিক উজ্জ্বল এবং ১৫ গুণ বড় ছিলো। পৃথিবী থেকে সুপারমুন বা অতিকায় চাঁদ সর্বশেষ দেখা গেছে ২৮ সেপ্টেম্বর ২০১৫।  চাঁদের সুপারমুনের বিপরীত দশা মাইক্রোমুনhttp://earthsky.org/tonight/micro-moon-years-smallest-full-moon-on-january-15-16  আর্থ স্কাই যা টেকনিক্যালি apogee-syzygy নামে পরিচিত। সুপারমুনের রাতে জ্যোছনায় পৃথিবী প্লাবিত হয়। অন্যদিকে মাইক্রোমুনে পৃথিবী থাকে অন্যান্য অন্ধকারাচ্ছন্ন রাতের মত। তাই মাইক্রোমুন সুপারমুনের মত এত পরিচিতি পায়নি।  সাম্প্রতিকতম সুপারমুন ১৪ নভেম্বর , ২০১৬ দিকে ঘটেছে, ২৬ জানুয়ারী, ১৯৪৮ সাল থেকে পৃথিবীর সবচেয়ে নিকটতম সুপারমুন। সুপারমুন আবার আগামী ২৫ নভেম্বর, ২০৩৪ দিকে দেখা যাবে।  সংজ্ঞা সুপার মুন তখনি ঘটে যখন চাঁদ পৃথিবীর অনেকটা কাছাকাছি চলে আসে৷  আবির্ভাবকাল জোয়ারের উপর প্রভাব  প্রাকৃতিক দুর্যোগ সুপারমুনের ১-২ সপ্তাহের মধ্যে সংঘটিত হয়েছে কয়েকটি প্রাকৃতিক দূর্যোগ। যেমন ২০১১ সালের তোহোকু ভূমিকম্প ও সুনামি এবং ২০০৪ সালের ভারত মহাসাগরের ভূমিকম্প ও সুনামি। কিন্তু বড় ভূমিকম্পগুলোর সাথে সুপারমুনের কোন সম্পর্ক খূঁজে পাওয়া যায় নাই।   চিত্রশালা   তথ্যসূত্র  বহিঃসংযোগ   ২২২,০০০ মাইল ও ২৪৮,০০০ মাইল দূরের চাঁদের অবস্থানের পারস্পরিক তুলনা রিচার্ড নোলের সংজ্ঞা .  সিবিসি নিউজ কর্তৃক শেয়ারকৃত কানাডা থেকে দৃশ্যমান সুপারমুনের ছবির গ্যালারি, ১৯ মার্চ, ২০১১  বিবিসি নিউজ কর্তৃক শেয়ারকৃত ছবিসমূহের গ্যালারি  বিষয়শ্রেণী:চাঁদ বিষয়শ্রেণী:মহাকাশ বিজ্ঞান বিষয়শ্রেণী:জ্যোতির্বিদ্যা বিষয়শ্রেণী:জ্যোতিষশাস্ত্র বিষয়শ্রেণী:চন্দ্র বিজ্ঞান বিষয়শ্রেণী:মহাজাগতিক ঘটনা বিষয়শ্রেণী:জ্যোতিষ শাস্ত্র বিষয়শ্রেণী:জ্যোতির্বৈজ্ঞানিক ঘটনা
alt=বিশ্বে গুগল প্লে পাসের প্রাপ্যতা|thumb|বিশ্বজুড়ে গুগল প্লে পাসের প্রাপ্যতা  গুগল প্লে পাস (Google Play Pass) হলো গুগলের একটি অ্যাপ এবং ভিডিও গেম সাবস্ক্রিপশন পরিষেবা, যা অ্যান্ড্রয়েড ডিভাইসের জন্য তৈরি করা হয়েছে। এটি ২০১৯ সালের ২৩ সেপ্টেম্বর যুক্তরাষ্ট্রে চালু হয়েছিল।   ইতিহাস  গুগল প্লে পাস ২০১৯ সালের ২৩ সেপ্টেম্বর যুক্তরাষ্ট্রে চালু হয়েছিল। ২০২০ সালের জুলাই মাসে, এই পরিষেবাটি জার্মানি, ফ্রান্স, অস্ট্রেলিয়া এবং কানাডায় চালু হয়। ২০২২ সালের মার্চে পরিষেবাটি ভারতে চালু হয়েছিল। ২০২৩ সালের আগস্ট মাসের শেষের দিকে, গুগল প্লে পাস মালয়েশিয়া এবং ফিলিপাইনে চালু হয়। , এই পরিষেবাটি ১০০টি দেশ/অঞ্চলে উপলব্ধ রয়েছে।  ব্যবহারকারীরা মাসিক বা বাৎসরিক সদস্যতার বিনিময়ে বিজ্ঞাপন এবং অ্যাপ-মধ্যস্থ কেনাকাটা (in-app purchases) ছাড়াই অন্তর্ভুক্ত অ্যাপ এবং গেমগুলো বিনামূল্যে ব্যবহার করতে পারেন। এই পরিষেবার অধীনে ১,০০০-এরও বেশি বাছাই করা শিরোনাম রয়েছে, যার মধ্যে ধাঁধা থেকে শুরু করে পডকাস্ট পর্যন্ত বিভিন্ন ধরনের অ্যাপ ও গেম অন্তর্ভুক্ত।  বৈশিষ্ট্য  গুগল প্লে পাস ব্যবহারকারীদেরকে সরাসরি গুগল প্লে স্টোর থেকে বাছাই করা বিভিন্ন অ্যাপ এবং গেমের একটি ক্যাটালগ ব্যবহারের সুযোগ দেয়। এতে কোনো বিজ্ঞাপন থাকে না এবং অতিরিক্ত অ্যাপ-মধ্যস্থ কেনাকাটার প্রয়োজন হয় না। প্লে পাস পরিবারের অন্য পাঁচজন সদস্যের সাথে শেয়ার করা যায়।  অ্যাপ ডেভেলপাররা, যারা তাদের অ্যাপটি এই সাবস্ক্রিপশনের অংশ হিসেবে প্রদান করতে চান, তারা এই পরিষেবাতে অন্তর্ভুক্তির জন্য আবেদন করতে পারেন। গুগলের মতে, ডেভেলপাররা "অ্যালগরিদমিক পদ্ধতির ওপর ভিত্তি করে রয়্যালটি পাবেন, যা ব্যবহারকারীরা সব ধরনের বিষয়বস্তুকে কীভাবে মূল্যায়ন করে তার সংকেত গ্রহণ করে।"   তথ্যসূত্র   বিষয়শ্রেণী:গুগল পরিষেবা বিষয়শ্রেণী:গুগল প্লে
কোনাকাল্লা নারায়ণারাও গৌদ ভারতের সংসদ, পঞ্চদশ লোকসভার সদস্য। তিনি তেলুগু দেশম পার্টির (টিডিপি) অন্তর্ভুক্ত এবং অন্ধ্র প্রদেশের কৃষ্ণ জেলার মসুলিপত্তনম আসনের প্রতিনিধিত্ব করেন।    তথ্যসূত্র   বিষয়শ্রেণী:জীবিত ব্যক্তি বিষয়শ্রেণী:অন্ধ্রপ্রদেশের লোকসভা সদস্য বিষয়শ্রেণী:পঞ্চদশ লোকসভার সদস্য বিষয়শ্রেণী:তেলুগু দেশম পার্টির রাজনীতিবিদ বিষয়শ্রেণী:কৃষ্ণা জেলার ব্যক্তি বিষয়শ্রেণী:জন্মের স্থান অনুপস্থিত (জীবিত ব্যক্তি) বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:তেলুগু রাজনীতিবিদ
৩৮তম জাতীয় চলচ্চিত্র পুরস্কার বাংলাদেশের তথ্য মন্ত্রণালয় কর্তৃক চলচ্চিত্রের বিভিন্ন ক্ষেত্রে বিশেষ অবদান রাখার জন্য প্রদত্ত ৩৮তম আয়োজন; যা ২০১৫ সালের ৪ এপ্রিল তারিখে প্রদান করা  হয়। ১৯৭৫ সাল থেকে প্রতি বছর এটি দেয়া হচ্ছে। সরকার কর্তৃক নিযুক্ত একটি জাতীয় প্যানেল বিজয়ীদের নির্বাচন করে থাকে।  সারাংশ ১০ মার্চ ২০১৫ তারিখে তথ্য মন্ত্রণালয়ে থেকে একটি প্রজ্ঞাপন জারির মাধ্যমে 'জাতীয় চলচ্চিত্র পুরস্কার-২০১৩' ঘোষণা করা হয়। এই বছর মোট ২৫টি শাখায় পুরস্কার প্রদান করা হয়। যার মধ্যে গাজী রাকায়েত পরিচালিত ছবি 'মৃত্তিকা মায়া' ১৭টি শাখায় পুরস্কার লাভ করে। এছাড়া চলচ্চিত্রে বিশেষ অবদানের জন্য অভিনেত্রী ও সংসদ সদস্য কবরী সারোয়ারকে আজীবন সম্মাননা দেয়া হয়।  জয়ীদের তালিকা মেধা পুরস্কার পুরস্কারের নামবিজয়ীচলচ্চিত্রশ্রেষ্ঠ চলচ্চিত্র গাজী রাকায়েত ও ফরিদুর রেজা সাগরমৃত্তিকা মায়াশ্রেষ্ঠ পরিচালকগাজী রাকায়েতমৃত্তিকা মায়াশ্রেষ্ঠ অভিনেতাতিতাস জিয়ামৃত্তিকা মায়াশ্রেষ্ঠ অভিনেত্রীমৌসুমী শর্মীমালাদেবদাসমৃত্তিকা মায়াশ্রেষ্ঠ পার্শ্বচরিত্রে অভিনেতা রাইসুল ইসলাম আসাদ মৃত্তিকা মায়াশ্রেষ্ঠ পার্শ্বচরিত্রে অভিনেত্রী অপর্ণা ঘোষমৃত্তিকা মায়াশ্রেষ্ঠ খলচরিত্রে অভিনেতা মামুনুর রশিদমৃত্তিকা মায়াশ্রেষ্ঠ শিশুশিল্পীমোঃ জোবায়ের মাহমুদ স্বচ্ছএকই বৃত্তেশ্রেষ্ঠ সঙ্গীত পরিচালকএকে আজাদ শওকত আলী ইমনমৃত্তিকা মায়াপূর্ণদৈর্ঘ্য প্রেম কাহিনীশ্রেষ্ঠ সুরকারকৌশিক হোসেন তাপসপূর্ণদৈর্ঘ্য প্রেম কাহিনীশ্রেষ্ঠ গীতিকার কবির বকুলপূর্ণদৈর্ঘ্য প্রেম কাহিনীশ্রেষ্ঠ পুরুষ সঙ্গীত শিল্পীচন্দন সিনহাপূর্ণদৈর্ঘ্য প্রেম কাহিনীশ্রেষ্ঠ নারী সঙ্গীত শিল্পী রুনা লায়লাসাবিনা ইয়াসমিন এ জীবন ধুপের মতো গন্ধ বিলায় (দেবদাস)ভালবেসে একবার কাঁদালে (দেবদাস)  কারিগরি পুরস্কার পুরস্কারের নামবিজয়ীচলচ্চিত্রশ্রেষ্ঠ কাহিনীগাজী রাকায়েতমৃত্তিকা মায়াশ্রেষ্ঠ চিত্রনাট্যকারগাজী রাকায়েত মৃত্তিকা মায়াশ্রেষ্ঠ সংলাপ রচয়িতাগাজী রাকায়েতমৃত্তিকা মায়াশ্রেষ্ঠ শিল্প নির্দেশক উত্তম গুহমৃত্তিকা মায়াশ্রেষ্ঠ সম্পাদকসরিফুল ইসলাম রাসেলমৃত্তিকা মায়াশ্রেষ্ঠ চিত্রগ্রাহকসাইফুল ইসলাম বাদলমৃত্তিকা মায়াশ্রেষ্ঠ শব্দগ্রাহককাজী সেলিমমৃত্তিকা মায়াশ্রেষ্ঠ সাজসজ্জাওয়াহিদা মল্লিক জলিমৃত্তিকা মায়াশ্রেষ্ঠ মেকাপম্যানমো: আলী বাবুলমৃত্তিকা মায়া  বিশেষ পুরস্কার  আজীবন সম্মাননা- কবরী সারোয়ার  শ্রেষ্ঠ শিশুশিল্পী শাখায় বিশেষ পুরস্কার - সৈয়দা অহিদা সাবরিনা (চলচ্চিত্র- অন্তর্ধান)  শ্রেষ্ঠ প্রামাণ্য চলচ্চিত্র- শুনতে কি পাও! (প্রযোজক- সারাহ আফরিন)  আরও দেখুন  মেরিল প্রথম আলো পুরস্কার  ইফাদ ফিল্ম ক্লাব পুরস্কার  বাবিসাস পুরস্কার  তথ্যসূত্র  বহিঃসংযোগ  বিষয়শ্রেণী:জাতীয় চলচ্চিত্র পুরস্কার (বাংলাদেশ) বিষয়শ্রেণী:২০১৩-এর চলচ্চিত্র পুরস্কার
বলাগড় রেলওয়ে স্টেশন হল পূর্ব রেলওয়ের হাওড়া রেল বিভাগে অবস্থিত একটি কলকাতা শহরতলি রেল স্টেশন। এটি ভারতের পশ্চিমবঙ্গ রাজ্যের হুগলী জেলায় ব্যান্ডেল-কাটোয়া লাইনে অবস্থিত।  ইতিহাস ইস্ট ইন্ডিয়ান রেলওয়ে কোম্পানির হুগলী কাটোয়া রেলওয়ে বিভাগ ১৯১৩ সালে ব্যান্ডেল হতে কাটোয়া রেলওয়ে স্টেশন পর্যন্ত রেল লাইন তৈরি করে। বলাগড় রেলওয়ে স্টেশন সহ সম্পূর্ণ রেলপথটির বৈদ্যুতিকরণ (২৫ কিলো ভোল্ট ওভারহেড) সম্পন্ন হয় ১৯৯৪-৯৬ সালে।  তথ্যসূত্র  বিষয়শ্রেণী:হুগলী জেলার রেলওয়ে স্টেশন বিষয়শ্রেণী:কলকাতা শহরতলি রেল স্টেশন বিষয়শ্রেণী:পশ্চিমবঙ্গের বৈদ্যুতিক রেল পরিষেবা যুক্ত রেলওয়ে স্টেশন বিষয়শ্রেণী:হাওড়া রেলওয়ে বিভাগ